
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 135
din 8 iulie 2014
privind organizarea evenimentului social „Implică-te pentru ea. Află că e bine”
Consiliul Local al Municipiului Sighişoara, întrunit în şedinţă extraordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14.227/III/27.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Văzând adresa Asociaţiei Sport pentru Viaţă nr. SPV 12b/19.06.2014, înregistrată la Municipiul Sighişoara cu nr. 14.095/25.06.2014, prin care se solicită organizarea, în parteneriat, cu Municipiul Sighişoara a evenimentului social „Implică-te pentru ea. Află că e bine”, în perioada 12 – 13 iulie 2014, precum şi participarea cu sprijin logistic – constând în transmiterea în folosinţă, cu titlu gratuit, a terenului aparţinând domeniului public, din Piaţa Cetăţii – la organizarea şi desfăşurarea acestei manifestări sociale;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate nr. 14228/III/27.06.2014 al Serviciului Relaţii Publice, prin care se propune şi se justifică oportunitatea organizării în data de 12 – 13 iulie 2014 a evenimentului social, „Implică-te pentru ea. Află că e bine”, în parteneriat, încheiat între Municipiul Sighişoara şi Asociaţia Sport pentru Viaţă, îndeplinindu-se prevederile legale în acest sens;
Având în vedere avizele favorabile ale comisiei de comerţ şi comisiei sociale;

În temeiul prevederilor art. 36 (2) lit. „c” şi „d”, (6) lit. „a” pct. 3, 7 şi 19, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,


H O T Ă R Ă Ş T E:

Art. 1. Se aprobă organizarea evenimentului social „Implică-te pentru ea. Află că e bine”, în perioada 12 - 13 iulie 2014, în parteneriat, încheiat între Municipiul Sighişoara şi Asociaţia Sport pentru Viaţă.

Art. 2. Se aprobă transmiterea în folosinţă, cu titlul gratuit, a terenului aparţinând domeniului public, din Piaţa Cetăţii, către Asociaţia Sport pentru Viaţă, pe perioada desfăşurării evenimentului social „Implică-te pentru ea. Află că e bine”, respectiv în perioada 12 - 13 iulie 2014, potrivit planului de situaţie, anexa nr. 1, la acordul de parteneriat ce urmează a se încheia.
Art. 3. Se aprobă încheierea acordului de parteneriat între Municipiul Sighişoara şi Asociaţia Sport pentru Viaţă, conform anexei, care face parte integrantă din prezenta hotărâre.
Art. 4. Se împuterniceşte Primarul Municipiului Sighişoara, domnul Ioan-Dorin Dăneşan, cu semnarea acordului de parteneriat menţionat la art. 3 din prezenta hotărâre.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică, Serviciul Investiţii-Urmărire Contracte, Monitorizare Servicii de Utilităţi Publice, Serviciul Public Poliţia Locală, Compartimentul Protecţie Civilă, P.S.I., Direcţia Administrarea Patrimoniului şi Asociaţia Sport pentru Viaţă.
Art. 6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Bontea Adrian 

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Serviciul Investiţii-Urmărire Contracte, Monitorizare Servicii de Utilităţi Publice;

  1 ex. Serviciul Public Poliţia Locală;

  1 ex. Compartimentul Protecţie Civilă, P.S.I.;

  1 ex. Direcţia Administrarea Patrimoniului;

  1 ex. Asociaţia Sport pentru Viaţă.

13 ex. 
A.F./G.V.
